Diari Oficial de la Generalitat Valenciana


Sumari del DOGV 10052, del 11-02-2025 (2025/2213)

RESOLUCIÓ de 3 de febrer de 2025, de la Gerència, per la qual es nomena personal laboral fix les persones que han superat el procés selectiu d’accés al lloc de grup A, convocatòries 1/22, 3/22, 4/22, i del grup C2, convocatòries 6/22 i 7/22 del procés excepcional d’estabilització pel sistema de concurs de mèrits, per a cobrir els llocs previstos en l’oferta pública d’ocupació (OPO) de 2022 de l’entitat, en execució de la Llei 20/2021, de 28 de desembre, de mesures urgents per a la reducció de la temporalitat en l’ocupació pública.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10916

Data del DOGV
:   11-02-2025

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2025/2213

CVE
:   EBTU-O-6957-6342

Data del document
:   03-02-2025

Organisme emissor
:   Consorci de Museus de la Comunitat Valenciana

Tipus de document
:   Resolució

Concloses les proves selectives d'accés al grup A, subgrup A1, i al grup C, subgrup C2, pel sistema de concurs de mèrits, convocades per Resolució de 26 de desembre de 2022 (DOGV de 29 de desembre de 2022) i havent presentat les persones aspirants la documentació exigida en la Resolució de 20 de desembre de 2024 (DOGV de 23 de desembre de 2024), per la qual es publica definitivament els noms de les persones aspirants que han superat estes proves selectives; així mateix, les persones aspirants que no han presentat la documentació requerida o han renunciat expressament a les places adjudicades han motivat que s'haja seleccionat per orde de prelació les següents persones aprovades segons figura en l'annex I.

I en virtut del vigent Decret 173/2024, de 3 de desembre, del Consell, pel qual establix l'estructura orgànica bàsica de la Presidència i de les conselleries de la Generalitat, i del resolc segon de la convocatòria del procés d'estabilització (Resolució de 26 de desembre de 2022), en el qual es delega en la Gerència del Consorci de Museus de la Comunitat Valenciana la competència per a dictar les resolucions derivades del procediment de selecció que es convoca mitjançant la present resolució, i se l'autoritza perquè dicte les instruccions i aclariments necessaris per al desenrotllament i execució d'este procediment.

Les resolucions dictades per la persona titular de la Gerència, en adoptar-se per delegació, indicaran expressament esta circumstància i es consideraran dictades per l'òrgan delegant, esgotant, per tant, la via administrativa.

RESOLC

*Primer*

Nomenar personal laboral fix del grup A, subgrup A1, i grup C, subgrup C2, les persones que figuren en l'annex I, i assignar-los les destinacions definitives en els llocs esmentats.

*Segon*

Les persones que consten en l'annex I hauran de prendre possessió de les destinacions adjudicades amb efectes del dia 14 de febrer de 2025.

*Tercer*

Les persones que estiguen actualment ocupant els llocs adjudicats per esta resolució cessaran el 13 de febrer de 2025.

La present resolució posa fi a la via administrativa i contra esta podrà interposar-se un recurs potestatiu de reposició en el termini d'un mes comptat des de l'endemà de la publicació en el *Diari Oficial de la Generalitat Valenciana*, davant el mateix òrgan que ha dictat l'acte contra el qual es recorre, d'acord  amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o, directament, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació en el *Diari Oficial de la Generalitat Valenciana*, de conformitat amb el que s'establix en els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí que les persones interessades puguen fer ús, si és el cas, de qualsevol altre que consideren procedent.

València, 3 de febrer de 2025

El president (p. d. R 26.09.2022)

Nicolás Sergio Bugeda i Cabrera

Gerent

ANNEX I

*Relació de persones aprovades, per ordre de puntuació, convocatòria 1/22*

|  |  |  |  |  |
| --- | --- | --- | --- | --- |
| *DNI* | *Cognom 1* | *Cognom 2* | *Nom* | *NOTA FINAL* |
| \*\*\*2074\*\* | GONZÁLEZ | MENÉNDEZ | LUCÍA | 90,50 |
| \*\*\*6559\*\* | SAMPER | EMBIZ | VICENTE FRANCISCO | 80,69 |
| \*\*\*3607\*\* | PÉREZ | ORTIZ | ISABEL | 77,50 |
| \*\*\*9526\*\* | DOMÉNECH | LÓPEZ | EVA | 66,14 |

  

*Relació de persones aprovades, per ordre de puntuació, convocatòria 3/22*

|  |  |  |  |  |
| --- | --- | --- | --- | --- |
| *DNI* | *Cognom 1* | *Cognom 2* | *Nom* | *NOTA FINAL* |
| \*\*\*0589\*\* | CAMPOS | ALEMANY | JOSÉ | 97,00 |

  

*Relació de persones aprovades, per ordre de puntuació, convocatòria 4/22*

|  |  |  |  |  |
| --- | --- | --- | --- | --- |
| *DNI* | *Cognom 1* | *Cognom 2* | *Nom* | *NOTA FINAL* |
| \*\*\*0032\*\* | ANTONINO | QUERALT | AIDA | 38,66 |

  

*Relació de persones aprovades, per ordre de puntuació, convocatòria 6/22*

|  |  |  |  |  |
| --- | --- | --- | --- | --- |
| *DNI* | *Cognom 1* | *Cognom 2* | *Nom* | *NOTA FINAL* |
| \*\*\*3620\*\* | GÓMEZ | PRATS | ROCÍO | 44,06 |

  

*Relació de persones aprovades, per ordre de puntuació, convocatòria 7/22*

|  |  |  |  |  |
| --- | --- | --- | --- | --- |
| *DNI* | *Cognom 1* | *Cognom 2* | *Nom* | *NOTA FINAL* |
| \*\*\*4519\*\* | MARTÍNEZ | PALOP | ANTONIO | 75,25 |